REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/296-21

7. jul 2021. godine

B e o g r a d

ZAPISNIK

36. SEDNICE ODBORA ZA FINANSIJE, REPUBLIČKI BUDžET I KONTROLU TROŠENjA JAVNIH SREDSTAVA, ODRŽANE 7. JULA 2021. GODINE

Sednica je počela u 13,40 časova.

Sednici je predsedavala dr Aleksandra Tomić, predsednik Odbora.

Sednici su prisustvovali članovi Odbora: Zoran Bojanić, Olivera Pešić, Sonja Vlahović, Boban Birmančević, Bratimir Vasiljević, Ana Čarapić i Milorad Mijatović.

Sednici su prisustvovali zamenici članova Odbora: Viktor Jevtović (zamenik Veroljuba Arsića), Nikola Vojinović (zamenik Nikole Jolovića), Adrijana Pupovac (zamenik Duška Tarbuka) Velibor Milojičić (zamenik Gorana Kovačevića) i Uglješa Marković (zamenik Dušana Bajatovića).

Sednici nisu prisustvovali članovi Odbora: Vladimir Marinković (Mihajlo Jokić, zamenik člana odsutan zbog neblagovremenog obaveštavanja o sprečenosti člana da prisustvuje sednici Odbora), Ljiljana Kuzmanović Vujaković, Zoltan Pek i Vojislav Vujić, kao ni njihovi zamenici.

Sednici je prisustvovao i narodni poslanik Zoran Tomić.

Sednici su prisustvovali predstavnici Ministarstva finansija: Snežana Karanović, pomoćnik ministra i Tatjana Stanić, viši savetnik u Sektoru za carinski sistem i politiku.

Na predlog predsednika, Odbor je, jednoglasno **(13 narodnih poslanika je glasalo „za“), utvrdio** sledeći

D n e v n i r e d:

1. Razmatranje Predloga zakona o potvrđivanju Odluke Mešovitog komiteta između država EFTA i Republike Srbije Broj 1 iz 2021. godine o izmeni i dopuni Protokola B uz Sporazum o slobodnoj trgovini između država EFTA i Republike Srbije u vezi sa definicijom pojma „proizvodi sa poreklom“ i metodama administrativne saradnje, koji je podnela Vlada (broj 011-1191/21 od 25. juna 2021. godine);

 2. Razmatranje Predloga zakona o potvrđivanju Izmene Sporazuma o poljoprivrednim proizvodima između Republike Srbije i Islanda, koji je podnela Vlada (broj 011-1190/21 od 25. juna 2021. godine);

 3. Razmatranje Predloga zakona o potvrđivanju Izmene Sporazuma o poljoprivrednim proizvodima između Republike Srbije i Švajcarske Konfederacije, koji je podnela Vlada (broj 011-1188/21 od 25. juna 2021. godine);

 4. Razmatranje Predloga zakona o potvrđivanju izmena i dopuna 24, 25, 26, 27, 28, 29, 30, 31, 32, 33, 34 i 35 Carinske konvencije o međunarodnom prevozu robe na osnovu isprave za MDP (Karneta TIR) (Konvencija TIR, 1975), koji je podnela Vlada (broj 011-1186/21 od 25. juna 2021. godine).

Odbor je, jednoglasno (13 narodnih poslanika je glasalo „za“), **u**svojio predlog predsednika Odbora da se, radi efikasnijeg rada Odbora, o tačkama dnevnog reda 1-4. vodi zajednički jedinstveni pretres, u skladu sa članom 76. Poslovnika, a da se, potom, o svakoj tački dnevnog reda Odbor pojedinačno izjasni.

**PRVA-ČETVRTA TAČKA DNEVNOG REDA: Razmatranje Predloga zakona o potvrđivanju Odluke Mešovitog komiteta između država EFTA i Republike Srbije Broj 1 iz 2021. godine o izmeni i dopuni Protokola B uz Sporazum o slobodnoj trgovini između država EFTA i Republike Srbije u vezi sa definicijom pojma „proizvodi sa poreklom“ i metodama administrativne saradnje; Predloga zakona o potvrđivanju Izmene Sporazuma o poljoprivrednim proizvodima između Republike Srbije i Islanda; Predloga zakona o potvrđivanju Izmene Sporazuma o poljoprivrednim proizvodima između Republike Srbije i Švajcarske Konfederacije i Predloga zakona o potvrđivanju izmena i dopuna 24, 25, 26, 27, 28, 29, 30, 31, 32, 33, 34 i 35 Carinske konvencije o međunarodnom prevozu robe na osnovu isprave za MDP (Karneta TIR) (Konvencija TIR, 1975)**

Tatjana Stanić je istakla da se prve tri tačke dnevnog reda odnose na preferencijalnu trgovinu, koje je Republika Srbija ugovorila sa zemljama sporazuma EFTA. Partneri su se dogovorili da se u bilateralne sporazume uvedu nova pravila o poreklu robe. Vrši se izmena protokola B, koji reguliše poreklo robe. Nova pravila će domaćoj privredi doneti benefite, u smislu da će lakše sticati dokaze o poreklu, što je jedan od glavnih uslova za preferencijalnu trgovinu. Iz tog razloga se menjaju i bilateralni sporazumi sa Islandom i Švajcarskom i to je sadržano u drugoj i trećoj tački dnevnog reda.

 Snežana Karanović je istakla da je Carinska konvencija omogućila međunarodni tranzitni postupak i da su njene izmene tehničke prirode.

 U diskusiji je učestvovao Viktor Jevtović.

**PRVA TAČKA DNEVNOG REDA:**

Na osnovu člana 156. stav 3. Poslovnika Narodne Skupštine, Odbor je, jednoglasno ( 13 narodnih poslanika je glasalo „za“), odlučio da podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Odluke Mešovitog komiteta između država EFTA i Republike Srbije Broj 1 iz 2021. godine o izmeni i dopuni Protokola B uz Sporazum o slobodnoj trgovini između država EFTA i Republike Srbije u vezi sa definicijom pojma „proizvodi sa poreklom” i metodama administrativne saradnje.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**DRUGA TAČKA DNEVNOG REDA**:

Na osnovu člana 156. stav 3. Poslovnika Narodne Skupštine, Odbor je, jednoglasno (13 narodnih poslanika je glasalo „za“), odlučio da podnese sledeći

I Z V E Š T A J

Odbor je, u skladu sa čl. 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Izmene Sporazuma o poljoprivrednim proizvodima između Republike Srbije i Islanda.

 Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**TREĆA TAČKA DNEVNOG REDA**:

Na osnovu člana 156. stav 3. Poslovnika Narodne Skupštine, Odbor je, jednoglasno (13 narodnih poslanika je glasalo „za“), odlučio da podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju Izmene Sporazuma o poljoprivrednim proizvodima između Republike Srbije i Švajcarske Konfederacije.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

**ČETVRTA TAČKA DNEVNOG REDA**:

Na osnovu člana 156. stav 3. Poslovnika Narodne Skupštine, Odbor je, jednoglasno (13 narodnih poslanika je glasalo „za“), odlučio da podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o potvrđivanju izmena i dopuna 24, 25, 26, 27, 28, 29, 30, 31, 32, 33, 34 i 35 Carinske konvencije o međunarodnom prevozu robe na osnovu isprave za MDP (Karneta TIR) (Konvencija TIR, 1975**)**.

Za izvestioca Odbora na sednici Narodne skupštine određena je dr Aleksandra Tomić, predsednik Odbora.

Sednica Odbora je završena u 13,55 časova.

Sednica je tonski snimana.

 SEKRETAR PREDSEDNIK

 Tijana Ignjatović dr Aleksandra Tomić